26/05/2021 | Administración LocalMunicipal
Dodro
Ratificar a aprobación do convenio de colaboración dos concellos de Padrón, Rois e Dodro para a posta en marcha do proxecto denominado Xuventude en Acción 2021 (Dodro Padrón Rois)

Ratificar a aprobación do convenio de colaboración dos concellos de Padrón, Rois e Dodro para a posta en marcha do proxecto denominado “Xuventude en Acción 2021 (Dodro Padrón Rois)” ANUNCIO Ratificar, segundo o disposto no punto oitavo da Resolución da Alcaldía núm.25/2021 de data 02/03/2021, a aprobación do convenio de colaboración a subscribir polos representantes dos concellos de Padrón, Rois e Dodro para a posta en marcha do proxecto denominado “Xuventude en Acción 2021 (Dodro Padrón Rois)”, ao abeiro da mencionada Orde do 31 de decembro de 2020 (DOG núm.21 do 02/02/2021) O Pleno da Corporación do Concello de Dodro, en Sesión Ordinaria do xoves 8 de abril de 2021, acordou: Primeiro.- Ratificar a aprobación do convenio de colaboración a subscribir polos representantes dos concellos de Padrón, Rois e Dodro para a posta en marcha do proxecto denominado “Xuventude en Acción 2021 (Dodro Padrón Rois)”, ao abeiro da mencionada Orde do 31 de decembro de 2020 (DOG núm 21 do 02/02/2021), que a continuación se transcribe literalmente Segundo.- Facultar a don Francisco Xabier Castro Tourís, alcalde deste Concello, para todos os actos relacionados co convenio. Terceiro.- Publicar no Boletín Oficial da Provincia de A Coruña sometendo o mesmo a exposición pública durante un prazo de 15 días naturais, no caso de non interporse reclamacións dito acordo entenderase aprobado definitivamente. Cuarto.- Notificar ao Concello de Rois o presente acordo. “ CONVENIO DE COLABORACIÓN ENTRE CONCELLOS PARA A XESTIÓN DE SERVIZOS COMPARTIDOS AO ABEIRO DE CONVOCATORIA DE SUBVENCIÓNS: CONCELLO DE PADRON CONCELLO DE ROIS CONCELLO DE DODRO PARA O SERVIZO COMPARTIDO, DESENVOLVEMENTO CONXUNTO E POSTA EN FUNCIONAMIENTO DO PROXECTO DE OBRADOIROS DE EMPREGO CO FIN DE PARTICIPAR NA CONVOCATORIA DA SEGUINTE SUBVENCIÓN: Bases reguladoras das axudas e subvencións para os obradoiros de emprego dirixidos a persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia, e se procede a súa convocatoria para o ano 2021 Rois, marzo de 2021 REUNIDOS: Os Sres. Alcaldes dos seguintes concellos: CONCELLO DE DODRO CONCELLO DE PADRON CONCELLO DE ROIS Todos en nome e representación do seu referido Concello, en virtude do artigo 21 da lei 7/1985, de 2 de abril reguladora das bases de réxime local e o artigo 61 da Lei 5/1997, de 22 de xullo, reguladora da Administración Local de Galicia. Os reunidos actúan no exercicio dos seus cargos e, na representación que ostentan, recoñécense capacidade para obrigarse nos termos do presente convenio de colaboración e para o efecto: E X P O Ñ E N: 1.- A lei 7/1985 do 2 de abril, reguladora das Bases de Réxime Local (LBRL), no seu artigo 25 establece que o municipio, para a xestión dos seus intereses e no ámbito das súas competencias, pode promover toda clase de actividades e prestar cantos servizos públicos contribúan a satisfacer as necesidades e aspiracións da comunidade veciñal. O municipio exercerá, en todo caso, competencias nos termos da lexislación do Estado e das Comunidades Autónomas. O artigo 80 da Lei 5/1997, do 22 de xullo, reguladora da Administración Local de Galicia ( LALGA), regula que o municipio, para a xestión dos seus intereses e no ámbito das súas competencias, poderá promover toda clase de actividades e prestar todos os servizos públicos que contribúan a satisfacer as necesidades e aspiracións da comunidade de veciños. O municipio exercerá, en todo caso competencias nos termos da lexislación do Estado e da Comunidade Autónoma.2.- A Constitución recolle no artigo 103 que a Administración debe actuar de acordo, entre outros, cos principios de eficacia e coordinación. Nesa Liña é necesario impulsar medidas relativas á xestión eficaz e eficiente dos recursos dispoñibles, co obxecto de poder continuar prestando ou a prestar os servizos aos cidadáns en condicións de calidade e que satisfagan as súas necesidades, sendo preciso minimizar custos e XESTIONAR DE FORMA COMPARTIDA nas actuacións públicas. A prestación dos servizos públicos, e o seu fomento e a promoción das actividades esixe un elevado custo, tanto de instalación, adquisición coma de funcionamento e xestión que fai necesaria a colaboración entre distintas administracións locais, coa finalidade de poder prestar aos veciños unha actividade e un servizo que na actualidade se considera imprescindible como medio de mellora na relación dos mesmos.3.- Neste sentido, é preciso optimizar os recursos económicos das administracións locais mediante formulas innovadoras que permitan a xestión compartida na prestación dos servizos públicos que neste caso se concreta no presente convenio.4.- Que a Consellería de Emprego e Igualdade ten convocada a Orde do 31 de decembro de 2021 pola que se establecen as bases reguladoras das axudas e subvencións para os obradoiros de emprego Bases reguladoras das axudas e subvencións para a realización de programas de emprego para persoas mozos e mozas incluidas no Sistema Nacional de garantia xuvenil ( formación e aprendizaxe) no ámbito da Comunidade Autónoma de Galicia e se procede a súa convocatoria para o ano 2021.5.- Coa ﬁnalidade de poñer en marcha a actuación prevista e dar cumprimento aos requisitos esixidos pola Consellería de Economía, Emprego e Industria os concellos deben cumprir todos os requisitos recollidos na Orde de convocatoria (artigo 3.2) en concreto o seguintes: “As entidades promotoras deberán ser competentes para a execución das correspondentes obras e servizos e dispoñer da capacidade técnica e de xestión suficiente para a realización dos proxectos” 6.- A competencia enténdese atribuída aos 3 Municipios de acordo ao disposto no artigo 3.3. d) da Lei 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro, de racionalización e sustentabilidade da Administración, que di que non se entenderá como exercicio de novas competencias “a concorrencia a convocatorias de subvencións ou axudas, así como a formalización de convenios de colaboración de concesión de subvencións, para que as entidades locais realicen con carácter conxuntural actividades de información, de asesoramento, de orientación, de mellora da empregabilidade e formativas e máis outras actividades que non supoñan a creación de novos servizos municipais de acordo co artigo 297 da Lei 5/1997. Tampouco se entenderá como exercicio de novas competencias a realización das actividades citadas unha vez obtida a subvención.” 7.- O contido mínimo destes instrumentos de colaboración entre administracións está previsto no artigo 11 da Lei 40/2015, do 1 de outubro, do procedemento administrativo común, como son os órganos que o celebran, a competencia, o seu financiamento, as actuacións a desenvolver, o prazo de vixencia, causas de extincións, etc. Os acordos que se subscriban non suporán alteración das competencias atribuídas ós órganos administrativos nin de responsabilidades que correspondan ás autoridades e funcionarios relativas ó funcionamento dos servizos públicos. CLÁUSULAS: Primeira.- Obxecto. Ao amparo do establecido no artigo 81 da Lei 5/1997, do 22 de xullo, de Administración Local de Galicia e a Orde de Emprego e Igualdade do 31 de decembro de 2020, co obxecto de presentar un proxecto conxunto para o seu financiamento con cargo a esta orde os concellos de Dodro, Padrón e Rois acordan solicitar un proxecto conxunto, denominado Xuventude en acción 2021 ( Dodro Padrón Rois) que terá por obxecto a formación das persoas desempregadas que resulten seleccionadas na especialidade de: DESENVOLVEMENTO DE APLICACIONS CON TECNOLOXÍAS WEBS ( IFCD0210) Acordando os concellos asinantes do presente convenio designar como representante e aos efectos de presentación da solicitude, tramitación dos expediente de contratación e selección de persoal que resulten necesarios, xustificación do proxecto e demais obrigas impostas polas normas reguladoras ao Concello de Rois. Con tal fin, os municipios asociados efectuarán a favor do representante os pertinentes acordos de delegación para a realización das actuacións obxecto deste convenio. Segunda.- Finalidade. O presente acordo ten por finalidade establecer o réxime de organización e funcionamento asociado do obradoiro de emprego Xuventude en acción 2021 ( Dodro Padrón Rois) Terceira.- Principios básicos da actuación. A realización das actuacións asociadas ao abeiro do proxecto denominado Xuventude en acción 2021 ( Dodro Padrón Rois) baséase nos principios de eficacia, eficiencia, colaboración e boa administración, e ten como finalidade acadar os seguintes obxectivos: · Garantir o acceso dos veciños a uns servizos públicos de calidade mediante unha oferta de recursos suficiente e equilibrada. · Proceder a unha distribución efectiva dos recursos dispoñibles para dar resposta as necesidades da poboación mediante unha adecuada planificación previa. · Minorar custos individuais en favor dos colectivos. Cuarta.- Ámbito de aplicación. O ámbito territorial da prestación asociada do obradoiro Xuventude en acción 2021 ( Dodro Padrón Rois) é a totalidade dos termos municipais de Padrón, Rois e Dodro. A dirección política e administrativa do obradoiro de emprego Xuventude en acción 20121 (Dodro Padrón Rois) corresponderá aos Alcaldes de Dodro, Padrón e Rois que asumirán conxuntamente a xefatura do mesmo. Oitava.- Xestión administrativa do servizo. A xestión administrativa será desenvolta polo concello de Rois, referíndose esta a todo o relacionado co persoal, contratación administrativa, xestión de axudas, xestión ordinaria, etc. sen que elo supoña menoscabo das competencias de cada Alcalde. Poderase realizar un regulamento de réxime interno de funcionamento. Novena.- Obrigas normativas. Os concellos deberán modificar ou aprobar, no seu caso, as ordenanzas e regulamentos que poidan afectar ao funcionamento do servizo previa aprobación pola comisión de seguimento. Décima.- Medios materiais, patrimoniais e persoais do servizo. Os concellos de Padrón, Rois e Dodro poñerán todos os medios materiais, patrimoniais e persoais necesarios para levar a cabo o obradoiro Xuventude en acción 2021 (Dodro Padrón Rois) Décimo primeira.- Financiamento do servizo. O servizo será financiado pola subvención que no seu día se conceda pola Consellería de Emprego e Igualdade ao abeiro da Orde do 31 de decembro de 2021 pola que se establecen as bases reguladoras das axudas e subvencións para os obradoiros de emprego Bases reguladoras das axudas e subvencións para a realización de programas de emprego para persoas mozos e mozas incluídas no Sistema Nacional de garantía xuvenil ( formación e aprendizaxe) no ámbito da Comunidade Autónoma de Galicia e se procede a súa convocatoria para o ano 2021 e as achegas que realicen os Concellos que se concretan no seguinte: Concello de Dodro: 500 Concello de Padrón: 1500€ Concello de Rois: 3000€ Décimo segunda.- Comisión de Seguimento. Para o desenvolvemento do presente acordo constitúese unha comisión de seguimento para o seguimento das obrigas que adoptará as medidas oportunas, da que formarán parte o Alcalde e outro representante de cada concello. Décimo terceira.- Vixencia. O presente acordo é de vixencia dun ano a partir da data da sinatura do mesmo. Décimo cuarta.- Resolución. Será motivo de rescisión do presente convenio calquera das seguintes causas: 1. Por finalizar o período de duración establecido no convenio ou calquera das súas prórrogas.2. O mutuo acordo entre ambas as dúas partes.3. A non concesión da axuda para a posta en marcha do servizo. Décima quinta.- Xurisdición competente. Os conflitos que se susciten no desenvolvemento deste convenio, serán coñecidos pola comisión de seguimento que se menciona na cláusula décimo segunda; no caso de que non se chegue a acordo, as discrepancias litixiosas sustanciaranse na orde xurisdicional contencioso-administrativo. En proba de conformidade e para a debida constancia asínase o presente convenio polas partes, no lugar e data arriba indicado O alcalde de Rois O alcalde de Dodro O alcalde de Padrón Ionela Mariana Zinkunegi Aourdou Justa Isabel Olinero Recuenco Okacha Sinobas Diaz de Mera ” O que se publica aos efectos oportunos Dodro, 20 de maio de 2021 O alcalde Francisco Xabier Castro Tourís